Príloha č. 1
Časť I.
OPIS PREDMETU ZÁKAZKY
Technická špecifikácia strojno-technologického vybavenia mäsospracovateľskej výroby
A. Všeobecné požiadavky na všetky časti predmetu zákazky
1. Všetky zariadenia musia byť nové, nepoužité, v aktuálnom sériovo vyrábanom prevedení, určené na prevádzku v potravinárskom (mäsospracujúcom) závode.
1. Zariadenia musia spĺňať požiadavky platných právnych predpisov SR a EÚ, musia byť označené značkou CE a dodané s vyhlásením o zhode.
1. Materiály prichádzajúce do styku s potravinami musia zodpovedať nariadeniu (ES) č. 1935/2004; konštrukčné časti z nehrdzavejúcej ocele triedy min. AISI 304 (alebo materiál rovnocenných vlastností), povrchy hladké, ľahko čistiteľné a sanitovateľné.
1. Hygienické prevedenie: konštrukcia bez neprístupných dutín a miest zadržiavajúcich vodu a nečistoty, odolná voči bežným čistiacim a dezinfekčným prostriedkom používaným v potravinárstve.
1. Elektrické prevedenie: napájanie 3 x 400 V / 50 Hz (resp. 230 V / 50 Hz podľa jednotlivých častí), krytie elektrických častí min. IP 54 v mokrej prevádzke, ochrana pred úrazom el. prúdom podľa platných noriem.
1. Ovládacie prvky, popisy a riadiaci systém v štátnom jazyku (prípadne v štátnom jazyku a angličtine).
1. Súčasťou dodávky každej časti je doprava na miesto plnenia, vyloženie a osadenie, montáž, pripojenie na pripravené rozvody médií, skúšobná prevádzka, uvedenie do prevádzky a zaškolenie obsluhy a údržby (písomný protokol o zaškolení).
1. Súčasťou dodávky je návod na obsluhu a údržbu, technická dokumentácia, schéma elektrického zapojenia, zoznam náhradných dielov a vyhlásenie o zhode – v listinnej a elektronickej podobe v štátnom jazyku.
1. Záruka na dodané zariadenie min. 24 mesiacov od protokolárneho uvedenia do prevádzky; dostupnosť náhradných dielov min. 10 rokov; nástup servisu na odstránenie poruchy do 48 hodín od nahlásenia.
1. Ak nie je pri konkrétnom parametri uvedené inak, uvedené hodnoty sú požadované minimálne (pri výkonových a kapacitných parametroch), resp. maximálne (pri spotrebách a rozmeroch). Pri rozmerových a hmotnostných údajoch sa pripúšťa tolerancia ± 10 %, ak to nebráni osadeniu zariadenia v priestore.
Spôsob ocenenia predmetu zákazky
1. Každá časť predmetu zákazky sa oceňuje ako jeden kompletný funkčný celok. Cena za časť musí zahŕňať zariadenie vrátane celého príslušenstva a vybavenia uvedeného v opise príslušnej časti, vrátane dopravy, montáže, uvedenia do prevádzky a zaškolenia obsluhy.
1. Všetko príslušenstvo a vybavenie uvedené v opise je neoddeliteľnou súčasťou zariadenia a musí byť zahrnuté v jeho cene.
1. Uchádzač uvedie cenu iba v položkách, ktoré sú uvedené v tabuľke na ocenenie (Príloha č. 3) pri príslušnej časti. Dopĺňanie ďalších riadkov ani rozpis ceny na čiastkové plnenia sa nepripúšťa.
B.1 Termický spaľovač (dopaľovacia jednotka) dymu z udiarenských komôr – 1 ks
Účel a funkcia
Samostatné technické zariadenie inštalované na odťahovom dymovom potrubí udiarenských komôr, ktorého úlohou je znížiť koncentrácie znečisťujúcich látok vypúšťaných do ovzdušia procesom prídavného (termického) spaľovania – oxidácie.
Požaduje sa zníženie koncentrácií najmä nasledovných látok: kyselina octová, formaldehyd, metanol, alifatické uhľovodíky, aromatické uhľovodíky, oxidy dusíka, oxid uhoľnatý.
Princíp činnosti: odťahové potrubia udiarenských komôr sú pomocou trojcestných klapiek zvedené do spoločného odťahového potrubia, na ktoré je pripojený spaľovač. Znečistený dym je do jednotky dopravovaný dopravným ventilátorom, prechádza jednotlivými ohrevnými zónami až do najteplejšej zóny horenia, kde dochádza k oxidácii znečisťujúcich látok; vyčistený dym odchádza komínovým potrubím do ovzdušia. Zariadenie pracuje len počas fázy údenia; v ostatných fázach technologického procesu je pomocou klapiek odstavené z činnosti.
Technické parametre
	Parameter
	Požadovaná hodnota

	Palivo / zdroj tepla
	zemný plyn; automatický plynový horák s elektrickým zapaľovaním, kontrolou plameňa a reguláciou výkonu

	Maximálny prietok spracovaného dymu
	min. 300 m³/hod

	Priemerná spotreba plynu
	max. 7 m³/hod pri menovitom výkone

	Pracovná teplota v zóne horenia
	750 – 800 °C (regulovaná, s indikáciou na riadiacom paneli)

	Materiál telesa a dymových ciest
	nehrdzavejúca oceľ; teplotne izolované prevedenie

	Maximálne zastavané rozmery (d x š x v)
	max. 2 600 x 1 100 x 1 400 mm

	Hmotnosť
	cca 780 kg

	Výstupné komínové hrdlo
	priemer DN 200 (pripojovacie hrdlo na strane zariadenia)

	Riadenie
	programovateľný riadiaci systém s farebným dotykovým ovládacím panelom; zobrazenie teplôt jednotlivých zón, prevádzkových stavov, chybových hlásení a prevádzkových hodín; automatické blokovanie pri poruche horáka

	Prepojenie s technológiou údenia
	automatické prepínanie prevádzky podľa fázy technologického procesu (údenie / ostatné fázy)



Súčasť dodávky
1. trojcestné klapky do dymového potrubia – 1 kpl. vrátane pohonov,
1. dymové prepojovacie potrubie od spoločného odťahu k spaľovaču v dĺžke cca 8 bm vrátane tvaroviek, spojov a tepelnej izolácie,
1. elektroinštalácia zariadenia a jeho prepojenie s riadením udiarenských komôr,
1. pneumatický rozvádzač pre ovládanie klapiek,
1. doprava, montáž, uvedenie do prevádzky, funkčné skúšky a zaškolenie obsluhy.
Nie je predmetom dodávky (zabezpečí obstarávateľ)
1. privedenie technologických médií (elektrina, voda, stlačený vzduch, kanalizácia) po miesto pripojenia zariadenia,
1. manipulačná technika potrebná pri montáži,
1. stavebná pripravenosť a stavebné úpravy vrátane obslužnej plošiny,
1. odvodový komín od zariadenia nad strechu objektu.
B.2 Dopravníkový pás s podávačom pod uzatváračku pohárov – 1 ks
Účel a funkcia
Priamočiary dopravník na dopravu ručne zakladaných naplnených pohárov s viečkom do miesta (bodu) uzatvárania a ich spätné vrátenie na dopravník po uzatvorení. Pás je v nepretržitom chode; uzatvorené poháre odoberá obsluha ručne.
Nasmerovanie pohárov na uzatváračku a späť zabezpečujú dve zarážky ovládané pneumatickými piestami, riadené snímačom polohy pohára.
Technické parametre
	Parameter
	Požadovaná hodnota

	Typ dopravníka
	priamočiary, s korčekovým (unášacím) pásom

	Pohon
	elektromotorická prevodovka, nepretržitý chod

	Dĺžka dopravníka
	cca 2 000 mm

	Šírka dopravníka
	cca 150 mm

	Elektrické napájanie
	230 V / 50 Hz

	Pneumatické pripojenie
	stlačený vzduch 3 – 6 bar

	Ovládanie zarážok
	2 ks zarážok ovládaných pneumatickými piestami, riadené snímačom

	Materiálové prevedenie
	nehrdzavejúca oceľ a plasty vhodné pre styk s potravinami; nastaviteľné nožičky, čistiteľná konštrukcia

	Prepojenie
	funkčné a signálové prepojenie s uzatváračkou pohárov


Súčasť dodávky
1. 2 ks zarážok s pneumatickými piestami vrátane snímača polohy pohára,
1. funkčné a signálové prepojenie s existujúcou uzatváračkou pohárov vrátane potrebnej kabeláže,
1. doprava, montáž, uvedenie do prevádzky a zaškolenie obsluhy.
Poznámka pre uchádzača: zariadenie musí byť rozmerovo a funkčne prispôsobené existujúcej uzatváračke pohárov a typu používaných obalov; obhliadka miesta plnenia sa odporúča.
B.3 Automatický dvojklipsovací stroj (klipsovačka) – 1 ks
Účel a funkcia
Automatický dvojklipsovací stroj na uzatváranie všetkých bežných typov čriev a obalov, vhodný pre malé aj veľké spracovateľské prevádzky. Stroj musí byť kompatibilný s plničkou vybavenou porciovacím nožom a komunikačným rozhraním: klipsovačka vysiela signál na spustenie plnenia, plnička odošle spätný signál o ukončení porcie, po ktorom sa vykoná klipovanie.
Požadujú sa dva spôsoby nastavenia uzatvárania klipov: mechanický (pevný doraz s ovládacím gombíkom) a programovateľný pomocou nastavenia tlaku vzduchu na ovládacom paneli.
Technické parametre
	Parameter
	Požadovaná hodnota

	Priemer spracovaných čriev / obalov
	30 – 140 mm (podľa použitej plniacej trubice, brzdy a typu obalu); polyamid 30 – 140 mm, prírodné črevá, kolagénové, fibrous, vláknité a bielkovinové obaly do 80 mm

	Výkon
	min. 30 – 40 cyklov za minútu

	Pracovný tlak vzduchu
	6,0 bar

	Spotreba stlačeného vzduchu
	cca 15 l/cyklus, potreba min. 550 l/min

	Kapacita zásobníkov klipov
	2 cievky, každá 2 700 – 3 600 klipov podľa veľkosti klipu

	Typ klipov
	bežne dostupné klipy radu S700 (napr. veľkosti zodpovedajúce S735, S740, S744), rôznej tvrdosti

	Rozmery stroja (š x h x v)
	cca 1 200 x 720 x 1 550 mm

	Hmotnosť netto
	cca 115 kg

	Prevedenie
	nehrdzavejúca oceľ, hygienické prevedenie, podvozok s otočnými kolieskami


Štandardné vybavenie a príslušenstvo zariadenia
1. automatické prerezanie čreva medzi klipmi vrátane prídavných prvkov na nastavenie noža pre čisté zakončenie,
1. manuálne aj programovateľné nastavenie uzatvárania klipov,
1. nastaviteľná rolovacia podložka na transport porcií,
1. snímač konca čreva,
1. automatický podávač slučiek,
1. automatický podávač klipov na kotúčoch,
1. 2 sady plniacej trubice a brzdy (rozmery spresní obstarávateľ pri objednávke),
1. zosilnené (predĺžené, XL) prevedenie rámu pre dlhé plniace trubice dĺžky cca 850 mm,
1. 1 sada špeciálnych kľúčov,
1. stanica prípravy stlačeného vzduchu,
1. komunikačný kábel na prepojenie s plničkou,
1. návod na obsluhu a údržbu v štátnom jazyku.
B.4 Varný kotol plynový, objem 400 l – 1 ks
Účel a funkcia
Kotol na varenie mäsa určeného do mäsových výrobkov a na varenie mäsových výrobkov do jadra. Požaduje sa robustná trojplášťová konštrukcia v nerezovom prevedení s tepelnou izoláciou stien a poklopu, ktorá zabraňuje únikom tepla a zabezpečuje udržanie požadovanej teploty. Izolovaný poklop musí byť utesnený silikónovým tesnením zabezpečujúcim dokonalé utesnenie varnej vane.
Systém riadenia a regulácie musí umožňovať reguláciu teploty média, varenie na jadro, riadenie podľa času, podľa rozdielu teplôt Δt a s oneskoreným štartom, s možnosťou predvoľby programov a s možnosťou prepojenia na PC pre monitoring teplôt v systéme HACCP.
Technické parametre
	Parameter
	Požadovaná hodnota

	Ohrev
	plynový, výkon min. 22 kW

	Horák
	automaticky riadený plynový horák bez otvoreného plameňa

	Ovládacie napätie
	24 V

	Objem varnej vane
	400 l

	Vnútorné rozmery vane (d x š x h)
	cca 1 000 x 800 x 500 mm

	Vonkajšie rozmery (d x š x v)
	max. 1 400 x 1 250 x 1 100 mm

	Vyhrievacie médium
	termoolej vhodný pre potravinárske zariadenia, náplň cca 50 kg (súčasť dodávky)

	Max. povrchová teplota plášťa
	max. 60 °C

	Materiál vane
	nehrdzavejúci plech hrúbky min. 3 mm

	Prevedenie
	celonerezové

	Spalinovod
	pripojovací priemer cca 204 mm

	Pripojenie plynu
	G 3/4", spotreba cca 4,5 m³/hod, pretlak 3 – 5 kPa

	Priemer výpustu
	min. 50 mm, s uzatváracím ventilom

	Meranie teploty
	vpichové (jadrové) teplotné čidlo + snímač teploty média

	Hmotnosť
	cca 400 kg


Štandardné vybavenie a príslušenstvo zariadenia
1. náplň teplonosného média (cca 50 kg),
1. vpichové (jadrové) teplotné čidlo a snímač teploty média,
1. riadiaci systém s predvoľbou programov a prepojením na PC pre monitoring teplôt v systéme HACCP,
1. zber a archivácia dát o priebehu tepelného opracovania a o poruchách,
1. rozšírený zber dát s odosielaním údajov formou SMS a so sledovaním stavu priebehu programu cez internet na PC alebo smartfóne (bez SIM karty),
1. doprava, montáž, uvedenie do prevádzky a zaškolenie obsluhy.
B.5 Umývačka udiarenských palíc – 1 ks
Účel a funkcia
Zariadenie na umývanie použitých udiarenských palíc vodou a saponátom v potravinárskej prevádzke.
Konštrukcia: zvarený rám, na ktorom je umiestnený pevný bubon s vekom; v pevnom bubne je uložený rotačný bubon, do ktorého sa vkladajú znečistené palice. Zariadenie musí byť vyrobené z nehrdzavejúcej ocele a chemicky odolného plastu. Na ráme sa požadujú dve plastové kolieska na jednoduchšiu manipuláciu.
Technické parametre
	Parameter
	Požadovaná hodnota

	Kapacita umývania
	min. 150 ks udiarenských palíc za cyklus 20 – 30 min

	Dĺžka umývaných palíc
	1 000 mm

	Priemer umývacieho bubna
	cca 500 mm

	Vonkajšie rozmery (d x š x v)
	max. 1 420 x 700 x 1 330 mm

	Príkon
	cca 0,55 kW

	Elektrické napájanie / krytie
	3 x 400 V, 50 Hz, krytie min. IP 54

	Ovládanie
	automatické riadenie s riadiacim systémom a automatickým dávkovaním saponátu; možnosť manuálneho nastavenia dávkovania vody a času umývania

	Ohrev vody
	elektrický prietokový ohrev vody (súčasť dodávky)

	Pripojenie vody
	pripojenie na teplú vodu s teplotou cca 50 °C

	Prevedenie
	celonerezová konštrukcia, chemicky odolné plasty, 2 ks manipulačných koliesok


Štandardné vybavenie a príslušenstvo zariadenia
1. automatické riadenie s riadiacim systémom a automatickým dávkovaním saponátu,
1. elektrický prietokový ohrev vody,
1. 2 ks manipulačných koliesok na ráme,
1. doprava, montáž, uvedenie do prevádzky a zaškolenie obsluhy.
B.6 Preklápacie (vyklápacie) zariadenie – stĺpový preklápač, nosnosť 350 kg – 1 ks
Účel a funkcia
Stĺpový preklápač na zdvih a vyklopenie obsahu manipulačných nádob a vozíkov používaných v mäsospracujúcej prevádzke. Konštrukcia musí byť kompaktná, zváraná, celá vyrobená z nehrdzavejúcej ocele, prispôsobená na jednoduchý prejazd a vyklápanie manipulačných vozíkov s objemom 120 l.
Zariadenie musí byť certifikované podľa hygienických a bezpečnostných predpisov a označené značkou CE.
Technické parametre
	Parameter
	Požadovaná hodnota

	Maximálne zaťaženie (nosnosť)
	min. 350 kg

	Rýchlosť zdvihu
	0,05 – 0,35 m/s s plynulou reguláciou rýchlosti

	Výška preklopenia (výsypu)
	cca 1 890 mm

	Celková výška zariadenia
	cca 3 080 mm

	Príkon
	cca 1,25 kW

	Hmotnosť zariadenia
	cca 390 kg

	Prevedenie
	celonerezová zváraná konštrukcia, hygienické a bezpečnostné prevedenie, označenie CE

	Bezpečnosť
	ovládanie s prídržným tlačidlom, ochrana pracovného priestoru, koncové spínače, núdzové zastavenie

	Umiestnenie
	variant umiestnenia (voľne stojaci / kotvený, ľavé alebo pravé prevedenie) bude spresnený pri obhliadke miesta plnenia


Súčasť dodávky
1. bezpečnostné prvky podľa technických parametrov (prídržné tlačidlo, ochrana pracovného priestoru, koncové spínače, núdzové zastavenie),
1. kotviaci materiál podľa zvoleného variantu umiestnenia,
1. doprava, montáž, uvedenie do prevádzky a zaškolenie obsluhy.

